شەفەق نیوز/ ئمڕوو شەممە،
لە شار هەولێر پایتەخت هەرێم کوردستان، راگەیانن دروسکردن لیست نوویگ وەناو رەحمەتی
نەجمەدین کەریم پارێزگار وەرین کەرکوک ، ئەرا هەڵبژاردن هاتگ لە عراق.
نەشوان جەلال وەرپرس وەرین
نووسینگەی نەجمەدین کەریم لە کۆنگرەیگ رۆژنامەوانی ئەمڕوو لە هەولێر و ئاژانس شەفەق
نیوز چەودیریی کرد وت: ئیمە خاوەن لایەنیگ سیاسی نییمن، و پەیوەندی و هیچ لایەنیگ یا
حزبیگ نەیریمن، و ئی لیستە لە ئارازو خەڵک کەرکوک دەرچگە، و لە جەخت ئەو خەڵکە
دروس کریاگە وە ئامانج وەرگریکردن لەبان مافەیل تاڵانکریاییان لە پارێزگاگە.
وتیش؛ ئەو کەسەیلە ک
بوونە کاندید لەی لیستە، خوەیان لە رووشنهویریل و کەسایەتی نیشتمانیە دیارەگانن، و
هەمیش خوەیان سەروەخویین و حزبی نیین، و دەس لە باوەتەیل گەندەڵی نەیرن، ەگو ئاماژە
کرد ک ئی لیستە یا شەپۆل سیاسییە ک دروسی کردیمنە لە هیچ کەسیگ یا لایەنیگ تر پاڵپشتی
وەر نێەگرێد.
لە خود چینەگە، خیزانەگەی
نەجمەدین کەریم، ئمڕوو لە وەختیگ گوزەیشتە روونکردنەوەیگ دەرکرد و وت: چەن کەسیگ
ناو رەحمەتی لە دروسکردن حزبیگ با بەرەیگ یا شەپۆلیگ سیاسی وەکار تیەێرن، و
دووپاتکرد ک هیچ پەیوەندییگ لە نزیک لە دویر وەو کەسەیلە نەیرێد.
خیزانەگەی داوا لە گشت
لایەنەگان کرد، ناو رەحمەتی لە هیچ پڕۆژەیگ وەکار نارن، و ئەوەسا پەنا وە ریە بەسیایەگان
بەێد ئەگەر پابەندی وە داواگەی نەوود.
